Razgovor:Princ od Walesa

message: Nije "princ od Walesa", nego je "knez od Walesa". Jer je Wales nekoć bio kneževina. TheFlag (razgovor) 23:58, 20. ožujka 2023. (CET)
replies: text: @TheFlaže, pravilo je (kod nas nepisano) da se članci nazivaju po najučestalijem imenu "u divljini", tj. po nazivu koji će čitatelji najčešće tražiti. Nisam još nikad čuo da se "Prince of Walesa" prevodi kao "knez od Walesa". Imaš neki izvor za to? Knez je i "duke", što ne? Ono što si unio u članak je WP:OR, bez izvora tomu nije mjesto u članku... možeš prenijeti na ovu stranicu kao svoj (izvorima nepotkrijepljen) argument. U svakom slučaju treba pregledati hrv. izvore i članak nazvati onako kako ga oni najčešće nazivaju. Možeš pogledati i korpuse. ponor (razgovor) 03:26, 21. ožujka 2023. (CET)
replies: text: :Jedino oko čega se slažem je da bi se tekst nekako mogao jezično bolje urediti.

text: :Izvora ima i te kako.

text: :Prebaci Wikipediju samo na njemački i tamo ti sve lijepo piše:

text: :Prince of Wales [pɹɪns əvˈweɪlz], walisisch Tywysog Cymru (wörtlich „Führer von Wales“), im Deutschen meist inkorrekt mit Prinz von Wales statt Fürst von Wales übersetzt.

text: :Prince of Wales ... (doslovno "vođa od Wales") je u njemačkom uglavnom nepravilno prevedeno kao princ od Wales, umjesto knez od Walesa.

text: :Možeš si pogledati i na češkom, poljskom:

text: :https://cs.wikipedia.org/wiki/Princ_z_Walesu

text: :https://pl.wikipedia.org/wiki/Ksi%C4%85%C5%BC%C4%99_Walii

text: :https://sk.wikipedia.org/wiki/Princ_z_Walesu

text: :Evo i jedan video s Youtubea, ima ih još puno.

text: :https://www.youtube.com/watch?v=JPhx4WoqPig&ab_channel=NameExplain TheFlag (razgovor) 19:52, 24. ožujka 2023. (CET)
replies: text: ::@TheFlag, ako se u hrvatskom princ za ovaj slučaj oduvijek prevodi kao princ, onda je princ pravi prijevod za našu Wikipediju.

text: ::Ako ćemo ići gdje ne smijemo, u WP:OR, HJP kaže: princ je od njem. Prinz, od lat. princeps: prvi, glavni. Glavar, vođa... svejedno. Imaš na primjer u SAD-u Naturalization Oath of Allegiance s riječima »renounce all allegiance and fidelity to any foreign prince«, gdje se pod princom sigurno ne misli na kraljeva sina nego na bilo kakvog poglavara. Njemački :de:Fürst pak nije naš knez, nego je (ako ćemo vjerovati Wikipedijama) naš knez njemački :de:Knes. U engleskom je to pak :en:Knyaz, za kojeg kažu »usually translated into English as prince or duke«.

text: ::Imaš dalje :en:Duchy of Cornwall s »The current duke is Prince William« i »Owner:Prince William, Duke of Cornwall« (prave razliku prince – duke / princ – knez)

text: ::Ukratko: Wikipedija na hrvatskom traži vjerodostojne izvore *na hrvatskom jeziku* po kojima bi se utvrdilo što je najčešći hrvatski prijevod imena Prince of Wales. To ne mogu biti tvrdnje s Wikipedija na drugim jezicima, oni su u povijesti na ovaj ili onaj način birali prijevod za sebe. ponor (razgovor) 20:29, 24. ožujka 2023. (CET)
replies: text: :::Ja ne poznam niti jedan izvor gdje se na hrvatskom "Princ of Wales" prevodi kao "knez od Walesa", i to samo zato što je taj pogrešan prijevod toliko raširen da nitko ni ne spominje pravi prijevod.

text: :::Odnosno, da prevodi se kao "princ" ali to nije točno, trebalo bi prevoditi kao "knez".

text: :::Monako, Andora i Lihtenštajn su na hrvatskom "kneževine", ali na engleskom "principality".

text: :::Dakle ja za sada nemam izvora, ali bit će ih.

text: :::Međutim, to ne znači da ne možemo u članak dodati napomenu koja kaže da se radi u greški u prijevodu. TheFlag (razgovor) 22:03, 24. ožujka 2023. (CET)
replies: text: ::::, , Hrvatska enciklopedija navodi princ od Walesa. – Croxyz 💬  22:21, 24. ožujka 2023. (CET)

text: ::::@TheFlag, u članak se može dodati samo ono što tvrde izvori, u ovom slučaju izvori na hrvatskom jeziku jer se radi o prijevodu na hrvatski. Bilo bi "vlastito istraživanje" da mi sad idemo tvrditi da se prince treba prevoditi kao knez. Pa vidiš da je i kod engleza princ William knez kneževine Cornwall. @Croxyz, da vidio sam HE; iznenadilo me da imaju taj "od". I u korpusima vidim samo "princ od Walesa". ponor (razgovor) 22:37, 24. ožujka 2023. (CET)
replies: text: :::::Da netko tvrdi: "To se kod nas kaže princ od Walesa pa nećemo mi sada biti ti koji će to mijenjati." E to bih još mogao razumjeti.

text: :::::Ali da netko tvrdi da je to tako i dobro, eto ne ide.

text: :::::Da imaju engleski i "duke", ali imaju i "earl", a tu su i "baron" i "lord". Nije na nama da sada smišljamo zaseban prijevod za svaku  njihovu riječ.

text: :::::Nijemci, Česi, Poljaci i Slovaci jasno kažu da se radi o knezu.

text: :::::Što se tiče ovoga tvog :de:Knes, lijepo ti piše u članku "wird meist mit Fürst übersetzt" što znači "prevodi se uglavnom kao Fürst". Taj članak ne negira tvrdnju da se "knez" na njemački prevodi kao "Fürst", već ju samo dokazuje.

text: :::::Isto tako imaš i engleski članak :en:Knyaz. Šta ćemo sada govoriti da se "knez" na engleskom kaže "knyaz".

text: :::::No vidi što piše za "knyaz". Piše "It is usually translated into English as prince or duke,"

text: :::::Jesi čuo kad za skladbu "knez Igor" koja se na engleskom zove "Prince Igor".

text: :::::Nego zar ti misliš da su Walesom nekoć vladali "prinčevi" ili bi to ipak bili "knezovi".

text: :::::https://www.youtube.com/watch?v=DiDsWeVPKb0&ab_channel=UsefulCharts

text: :::::https://www.youtube.com/watch?v=r_AP3Z6KvkM&ab_channel=CambrianChronicles TheFlag (razgovor) 23:33, 24. ožujka 2023. (CET)

text: :::::A što se tiče "vlastito istraživanje".

text: :::::Pa ovi koji ogovore da je "princ od Walesa", to su oni koji provode "vlastito istraživanje". TheFlag (razgovor) 23:35, 24. ožujka 2023. (CET)

text: :::::Pogledaj što dobiješ kada temu "Kneževina" prebaciš na engleski. Dobiješ "Principality", a njemačkom "Fürstentum". TheFlag (razgovor) 23:43, 24. ožujka 2023. (CET)
replies: text: ::::::Ponavljamo se. Da bi promijenio ime članka u "knez od Walesa" ti trebaš dokazati da većina izvora na hrvatskom tako prevodi "Prince of Wales". Da bi u članku napisao da je to pogrešno, trebaš naći izvor koji kaže da je to pogrešno.

text: ::::::Imamo :en:Duchess of Cornwall pa ne prevodimo u kneginju nego u vojvotkinju. Zašto? Zato što je takva jezična tradicija. WP:BVI je stavljanje svojih ideja u Wikipedijine članke. U njih se prenose ideje iz pouzdanih izvora. To je prvo i osnovno pravilo svakog uređivanja na Wikipediji. Tko želi mijenjati nazive mora početi od primarnih izvora u stručnim časopisima, od kojih će to preuzeti sekundarni izvori, i onda će sve doći u enciklopedije kao tercijarne izvore. Nije da se ja sad nešto ljutim, tako ti piše u svim našim pravilima. Možeš tražiti savjet u WP:K ako hoćeš, ali isto ćeš čuti. ponor (razgovor) 00:02, 25. ožujka 2023. (CET)
thread_title:  Naslov